Karosa C 734

Karosa C 734 je model linkového medzimestského autobusu, ktorý vyrábala spoločnosť Karosa Vysoké Mýto v rokoch 19811997. Je to nástupca linkovej verzie rady Š, vozu ŠL 11.

Konštrukcia 

Autobus C 734 sa stal základným modelom novej karosáckej rady 700. Jedná sa o dvojnápravový voz s hranatou, polosamonosnou karosériou panelovej konštrukcie. Motor je umiestnený za zadnou nápravou, v priestore zadného panela. Medzi nápravami pod karosériou sa nachádza batožinový priestor o objeme 3,5 m³. Predná náprava od LIAZu má nezávisle zavesené kolesá, tuhá zadná pochádza od maďarského podniku Rába. Teplovodné kúrenie je výkonné, pri teplotách nižších ako 0°C má však problém celý voz vykúriť. Problémy sú tiež s vetráním pri vysokých teplotách, pretože posuvné časti sa nachádzajú len u dvou okien na pravej strane a u tri na ľavej. Náporová ventilácia z dvoch ventilátorov tak nedokáže účinne vymieňať vzduch. V pravej bočnici sa nachádzajú dvoje dvojkrídlové výklopné dvere. Obidve sú približne rovnako široké, prvé sú umiestnené pred prednou nápravou, druhé sa nachádzajú v strednej časti voza. Sedačky pre cestujúcich sú rozmiestnené 2+2 so strednou uličkou.

Vozy C 734 (podobne ako ostatné varianty rady 700) prešli behom výroby mnoho úpravami, ktoré mali zajistiť lepšiu premávkuschopnosť týchto autobusov (predovšetkým nové, výkonnejšie motory).

Výroba a prevádzka 
Prvé dva autobusy C 734 (naväzujúce na dva vyrobené kusy označené ako C 733) boli vyrobené v roku 1975, vtedy išlo ale len o funkčné vzorky označené ako C3 a C4. Prototyp, označený ako C5, vznikol o dva roky neskôr. Overovacia séria troch kusov (pôvodne naplánováných 50 autobusov) vyprodukovala Karosa roku 1980 a sériová výroba bola zahájená v auguste 1981. Tá trvala až do roku 1997, pod označením Karosa C 834 a s menšími úpravami však boli tieto vozy vyrábané naďalej pre zeme bývalého Sovietského zväzu. Celkom bolo v rokoch 19751997 vyrobených 18 079 vozov C 734.

Vozy C 734 prevádzkovali predovšetkým podniky ČSAD na kratších medzimestských a regionálnych linkách po celom Československu. Mnoho ich je tiež doteraz v prevádzke, ich počet sa ale postupne znižuje v dôsledku dodávok moderných vozov. Menší počet kusov zakúpily aj niektoré dopravné podniky (napr. Brno alebo Praha), u nich tieto vozy jazdili na prímestských linkách alebo boli využité ako zájazdové. Celkom 1458 vozov C 734 bolo rovnako exportovaných, najviac ich jazdilo v bývalom Sovietskom zväze (625 kusov).

K augustu 2020 zostávajú v Česku už len dva vozy v pravidelnej prevádzke. Jedná sa o vozy u dopravcu VV Autobusy, obidva majú čelá z rady 900. Desiatky vozov sú stále v prevádzke tiež v zahraničí.

Historické vozy 
Súkromné zbierky:
 občianske združenie Za záchranu historických autobusov a trolejbusov Jihlava (4 vozy)
 združenie Ústecká dráha (1 voz C 734.00)
 ČSAD Kyjov (1 voz C 734.00)
 Kladno (súkromný zberateľ, 1 voz)
 RETROBUS Prostějov (3 vozy: C 734.20, pôvodne FTL Prostějov, C 734.00, pôvodne ZD Myslejovice, C 734.1346, pôvodne Väzeňská služba Českej republiky)
 súkromný zberateľ (1 voz C 734 00, rok výroby 1983, nachádza sa na Slovensku)
 súkromný zberateľ (1 voz C 734.1340, ex Veolia Transport Východné Čechy)
 ČSAD autobusy Plzeň (1 voz C 734.03)
 súkromný zberateľ (1 voz C 734.00, SPZ 11V 2911)
 KHT Praha (1 voz)
 neznámy vlastník (1 voz v prevedení pre export do Ruska, SPZ 10V 0033)
 súkromný zberateľ (1 voz C 734.00, skôr Juhočeské štátne lesy České Budějovice lesný závod Vyšší Brod, TJ Vyšší Brod a David Keliš Marwinex)
 súkromný zberateľ (1 voz C 734.1340, SPZ 3Z5 7560)
 David Keliš Marwinex (1 voz)
 ŠKODA - BUS klub Plzeň (1 voz)
 súkromný zberateľ (1 voz C 734.00, SPZ 02V 0606)
 MHDT Kladno (3 vozy)
 súkromný zberateľ (1 voz C 734.1340, ex ev. č. 3031 DP Praha)
 súkromný zberateľ (1 voz C 734.1340, SPZ PV 92-18)
 súkromný zberateľ (1 voz C 734.00, SPZ 7A5 5301)
 Veteráni dopravnej techniky (3 vozy C 734.00, ex Armáda Českej republiky)
 súkromný zberateľ (1 voz C 734.00, výr. č. 19)
 súkromný zberateľ (1 voz C 734.0x, ex Armáda Českej republiky, útvar Olomouc)
 súkromný zberateľ (1 voz C 734.20, automobilová pošta)
 Autobusy VKJ (1 voz C 734.1340, SPZ AP 57-40)
 súkromný zberateľ (1 voz C 734.00, ex TJ Sokol Újezd)
 súkromný zberateľ (1 voz C 734.1340, ex ČSAD JIHOTRANS)
 Auto Skaver-automúzeum Dětřichov (1 voz C 734.1346, ex Väzeňská služba Českej republiky)
 súkromný zberateľ (1 voz C 734.40, ex ZOD Mrákov)
 súkromný zberateľ (1 voz C 734.00, ex Armáda Českej republiky)
 súkromný zberateľ (1 voz C 734.20, r. v. 1987)
 Sad Lučenec (1 voz C 734.40, r. v. 1989)

Podtypy 
 Karosa C 734.00 (atmosferický motor Liaz, zadná náprava "veľká Rába", výfuk za ľavým zadným kolesom, čierne koženkové sedačky)
 Karosa C 734.01 (viac priestoru pre kočík, zmena počtu miest)
 Karosa C 734.03 (novší typ sedačiek, kabína šoféra)
 Karosa C 734.20 (motor Liaz s turbom, zadná náprava "malá Rába", výfuk v zadnom nárazníku)
 Karosa C 734.21 (zmena počtu miest - 43+37)
 Karosa C 734.22 (bez obrysových svetiel u hornej lišty, iné kolesá)
 Karosa C 734.23 (kombinácia výbavy .03 s technikou .20)
 Karosa C 734.24 (sedačky IPUR)
 Karosa C 734.40 (motor Liaz s turbom, vzhľadovo identické s .20)
 Karosa C 734.1340 (zpočiatku ako .40, neskôr mriežka pre medzichladič a zadná náprava Detva)
 Karosa C 734.1340.1 (pre export do Ruska, bez medzichladiča, hmlovky v nárazníku)
 Karosa C 734.1341 (úprava pre invalidov - široké druhé dvere, neskôr riešené ako individuálne homologované .1340)
 Karosa C 734.1343 (prototyp C25 - laminátové zadné čelo, bez medzichladiča)
 Karosa C 734.1344 (prototyp C26 - laminátové zadné čelo, medzichladič, predstavený na .1345)
 Karosa C 734.1345 (motor Renault, laminátové zadné čelo, retardér)
 Karosa C 734.1346 (väzeňský voz, 37+5+1 miest)
 Karosa C 734.1347 (súdny voz, 21+15+1 miest)
 Karosa C 734.1348 (určený na prestavby - bez interiéru)

Referencie

Literatúra 
 Martin Harák: Encyklopedie československých autobusů a trolejbusů, II. díl. Nakladatelství Corona, Praha 2005.

Iné projekty

Externé odkazy 
 Článok s fotografiami o pražských autobusoch Karosa C 734 (česky)
 Článok o autobusoch C 734 v Bratislave (slovensky)
 Fotografia funkčného vzorku C3 v Chocni na stránkach vysokomýtskeho múzea (česky)

C 734